|  |
| --- |
| Dette skema er en del af det anmeldte pædagogiske tilsyn i kommunale og private dagtilbud oganvendes som dialogskema ved det anmeldte pædagogiske tilsynSkemaet vil blive offentliggjort på dagtilbuddets hjemmeside sammen med faktaskemaet. |
| **Dagtilbud** | Nordlys |
| **Dato** | 13/9-2022 |
| **Deltagere** | Siw (pædagog), Lisbeth (leder), Dorthe (konsulent) |
| **Referent** | Dorthe (konsulent) |
| **Uanmeldt tilsyn** | Dato: 9/9-2022 |
| Hvad har vi set ved det uanmeldte tilsyn og hvilket fokus havde vi i forhold til det pædagogiske grundlag?  | Jeg kiggede efter leg, børnefællesskaber og læringsmiljø.Der var en god stemning både i vuggestue og børnehave. Børnene havde nogle positive fællesskaber og læringsmiljøet var godt begge steder.Det var tydeligt, at de voksne ville noget med børnene både i vuggestue og børnehave. Der er nogle forskellige områder i strukturen i børnehaven, som der skal arbejdes videre med. Se anbefalinger i rapporten fra uanmeldt tilsyn.  |
| **Evt. anbefalinger og henstillinger fra det uanmeldte tilsyn** |  |
| Hvordan kan I arbejde videre med evt. anbefalinger og henstillinger? | Når der er mange sprogpraktikanter, studerende mm, vil de arbejde videre med, hvordan de får formidlet relationsarbejdet fra pædagogerne til dem, og hvad der forventes af dem.De vil dele sig op i mindre grupper. Det gør de egentlig allerede, men det er noget, som de skal være opmærksomme på.Særlige situationer i børnehaven: Hvem der går sidst ind fra legepladsen, så de sørger for at få alle børn med. Lisbeth vil bede stuerne, der går sidst ind, om at sikre at alle børn er med. |
| **De seks læreplanstemaer** |  |
| Hvordan arbejder I med læreplanstemaerne i institutionen?Hvilke metoder bruger I til at planlægge arbejdet med læreplanen?  | De tre første temaer, har de med i alle læreplanerne (sprog, social, personlig udv.)De har forløb på tre måneder ad gangen med de seks læreplanstemaer. Deres fokus er altid at alle børn trives, lærer, udvikles og dannes. De har meget fokus på relationsarbejdet og tænker, en af de vigtigste ting er at sidde på gulvet og være tilgængelig og nærværende.Temaerne de arbejder med, skal være synlige for børnene, og det skal være tydeligt hvilket fokus de har. De arbejder meget med sprog og sprogudvikling.De arbejder med ”Skema til handling” fx også i ”Projekt flere pædagoger”.De arbejder målrettet med en lille gruppe og følger børnenes spor. De arbejder med selvhjulpenhed, forældresamarbejde, sprog og motorik i forhold til børnene og arbejder med det 1-3 måneder, hvorefter de laver skemaet igen for at se effekten og derfor gør de det systematisk. De bruger DPU udviklingsskema, som de udfylder på enkelte børn.Når de arbejder med læreplanen, arbejder de med evaluering af læreplanen efterfølgende, så de kan justere i forhold til næste forløb. De har en kultur, hvor der prøves noget af og justeres og det er personalet gode til.  |
| **Det pædagogiske grundlag** |  |
| **Sammenhænge** Hvordan arbejder I med overgange i institutionen?**Læring**Hvordan sikrer I, at alle børn har mulighed for læring?Hvordan arbejder I med læring hele dagen?**Børnesyn**Hvordan vil I beskrive institutionens børnesyn?**Dannelse og børneperspektiv**Hvordan arbejder I med emner som ”dannelse” i personalegruppen?Hvordan arbejder I med at inddrage børnenes perspektiv i det pædagogiske arbejde? | Overgange: De arbejder med de voksnes placering i forhold til barnet- foran, ved siden af, bagved.De guider børnene i situationen og justerer hele tiden i forhold til børnenes behov.De arbejder med systematik og rutiner for genkendeligheden for børnene.De arbejder med overgang for det enkelte barn i fællesskabet. Det kunne fx være, at en voksen går alene ind fra legepladsen med et barn, fordi det er bedst for barnet og fællesskabet. Så der har de fokus på den ekstra indsats.(Overgange) Processen fra vuggestue til børnehave: De har arbejdet med dataindsamling i form af spørgeskema for at blive klogere på, hvordan forældrene oplever opstarten og overgangen. De arbejder med brobygning i tre måneder inden børnene skal starte. Det betyder, at en gang om ugen besøger barnet fra vuggestuen børnehaven. Barnet besøger børnehaven med den faste voksne. I løbet af besøgene trækker den voksne sig mere og mere. En måned inden barnet skal starte, spiser de madpakker sammen og bliver der længere og længere sammen. Der holdes samtale med forældrene med pædagog fra vuggestuen og børnehaven. Her taler de med forældrene om, hvad deres forventninger er til dem. Der kan være sårbare forældre og derfor deltager vuggestuen i overgangsmødet. De har fokus på at vuggestuen og børnehave er et hus, selvom det ligger på to matrikler og derfor samarbejder de på tværs i middagsstunden.Læring:De deler børnene op i alderssvarende grupper, men med fokus på det enkelte barns behov. De kigger på kompetencer og alder. Der skal være tryghed, for at der kan foregå læring. Der skal være forudsigelighed, for at børnene kan være modtagelig for læring. De arbejder med positivt forældresamarbejde, fordi det giver tryghed for børnene. De arbejder med frugtcafe om eftermiddagen, så der spises sammen på tværs af grupperne og børnenes kan skabe relationer og lege bagefter. På den måde skabes sammenhæng på tværs og der skabes god læring sammen. De bygger op (stilladsering) langsomt, så det passer med børnenes behov. De har fokus på at sikre læring hele dagen. Det kan være arbejdet i garderoben eller skiftesituationer. Eller alle andre af dagligdagens situationer. Det handler meget om det børnesyn, de har, og hvordan de ønsker at arbejde med børnene.Børnesyn: Deres børnesyn er, at alle er noget værd og alle har ret til at være den, de er. De mener, at alle har ret til at være en del af fællesskabet.De arbejder med det pædagogiske grundlag og bruger de 8 samspilstemaer fra ICDP.De arbejder med ligeværd og at alle i personalegruppen, skal kunne se sig i det arbejde og have opmærksomhed på, om de lever op til det. Dannelse: De ser på det sammen i personalegruppen. De er mange, der ved noget og er fagnørder, og derfor udvikler de sig og videndeler med deres kollegaer.Her arbejder de med fagligt stillads, og de holder ikke deres viden for sig selv, fordi det er vigtigt, at hjælpe alle i institutionen til at blive klogere. Når det bliver sagt højt og man deler viden, har alle mulighed for at arbejde ud fra samme grundlag. Børneperspektiv: Det arbejder de med i personalegruppen og på stuemøder ud fra, hvad de synes er spændende og hvad der rører sig på den enkelte stue.De arbejder med at få børnene til at være med på stuen og de har arbejdet med interview af børnene. De arbejder med det konkret ved at se på, hvad børnene viser ved deres interesser. Så justerer de i forhold til, hvad børnene er interesseret i. Det kan også være, de køber noget til det enkelte barn, for at skabe det fælles tredje i relationen mellem barn/ voksen eller barn/ barn. |
| **Evaluering** |  |
| Hvordan arbejder I systematisk med evaluering af det pædagogiske arbejde? Giv gerne eksempler på metoder. | Det er lagt i rammer, så der er tid til evaluering, så det bliver systematisk.De arbejder med modeller som fx Smtte modellen, ”Solen”, ”Pletskud” (grøn-gul-rød) |
| Hvordan arbejder I systematisk med evaluering af pædagogens egen praksis? | De bruger ICDP 8 samspilstemaer.De har arbejdet med at filme pædagogen i aktion.De arbejder med refleksion for at blive klogere på egen og deres kollegaers praksis. Det, at have studerende, er også med til at udvikle den pædagogiske praksis, da de stiller spørgsmål om praksis.Det kræver tryghed ved hinanden at arbejde med sparring af hinandens praksis. De bruger 24-timers reglen, som går ud på, at man skal kontakte sin kollega indenfor 24-timer, hvis man oplever noget, man er blevet nysgerrig på i den andens praksis.  |
| **Forældrebestyrelsen**  |  |
| Hvis forældrebestyrelsen deltager i tilsynsmødet.Nævn tre gode ting som der er arbejdet med det seneste stykke tid.Hvordan oplever I at have mulighed for at bidrage i institutionen? | Forældrebestyrelsen deltog ikke ved tilsynet. |
| **Forældresamarbejde** |  |
| Hvordan sikrer I et gensidigt forældresamarbejde?Hvordan bruger I Aula i hverdagen i forhold til forældrene? (Ikke relevant for private institutioner) | De bruger Aula til dokumentation af billeder og for at opdatere forældrene omkring det pædagogiske arbejde. Med det menes, at de bruger det til info og opfordringer til hjælp fra forældrene og til at beskrive, hvad de arbejder med. De arbejder ud fra spørgsmålene: Hvad gør vi, hvorfor gør vi og hvad kan I hjælpe med?De bruger Aula til at uploade billeder af børnene. De bruger det til at skabe samarbejder med forældrene og holder dem op på at deltage i børnenes hverdag i institutionen. De bruger det til information om fx sovetider og mad. De tilbyder rundvisning i huset og taler med forældrene om deres barn og familien. De inviterer ind til et møde i forbindelse med opstart. De holder individuelle samtaler med forældrene omkring deres børn. I tre måneders samtalen stiller de spørgsmål om opstarten for at blive klogere og udvikle forældresamarbejdet.  |
| **Tidlig indsats** |  |
| Hvordan sikrer I et læringsmiljø, der tager højde for børn i udsatte positioner?Giv gerne eksempler | De har sendt personalet på kursus i COMBO og ICDP, og det har været meget givende for institutionen.De arbejder med, at alle børn skal mødes individuelt, så alle får samme muligheder. De arbejder med at sikre læringsmiljøet i små grupper, så der er plads til det enkelte barn. De arbejder med handleplaner på børnene for at udvikle pædagogernes arbejde. De arbejder med, hvad forskellen på inkludering og ekskludering er. Nogle gange kan arbejdet med enkelte børn, opleves som ekskludering, men fordi det er pædagogisk funderet, er det inkludering. |
| På hvilken måde samarbejdes med PPR – tale/hørekonsulenter, psykologer og fys/ergoterapeuter? | De bruger dem til flerfaglig sparring og de bruger dem meget.De har et tæt samarbejde og høj kvalitet i det, de får fra dem |
| Hvordan indarbejdes viden og sparring fra psykolog og flerfagligsparring i det pædagogiske arbejde? | Det bruger de aktivt i deres pædagogiske arbejde med børnene. |
| Hvordan arbejder I med årshjul for visitation? | Den arbejder de med, som de skal. De taler om det med deres team, på husmøde og med Lisbeth. Der udarbejdes handleplan og de holder flerfaglig sparring. Måske ender det i ansøgning til visitation. |
| Hvordan arbejder I systematisk med skemaet motorisk screening af alle 4-årige? | Børnehaven arbejder med det og tager børnene systematisk i forhold til fødselsdato. |
| **Anbefalinger fra § 17,4** |  |
| På hvilken måde har personalegruppen kendskab til Børn- og Ungepolitikken og §17.4 udvalgets anbefalinger i forhold til ”det gode børneliv”?(Ikke relevant for private institutioner) | Lisbeth har oplyst om det på personalemøder. |
| På hvilken måde anvendes børn- og ungepolitikken og §17.4.udvalgets anbefalinger til planlægning af det pædagogiske arbejdet? (Ikke relevant for private institutioner) | De afventer, hvad der kommer i forhold til arbejdet med anbefalingerne.  |
| **Arbejdet med børns sprogvurderinger** |  |
| På hvilken måde indarbejdes de enkelte børns resultater fra sprogvurderingen i det daglige pædagogiske arbejde? | Der laves en handleplan og talehørekonsulent er med indover og hun byder ind med forslag til arbejdet med det enkelte barn og hjælper til. |
| På hvilken måde er sprogarbejdet systematiseret, så alle børn sprogvurderes ved 2,10-3,4 år og igen ved 4,8-4,11 år? | Det er der nogle af pædagogerne, der arbejder med på stuerne, og det sker helt systematisk.  |
| Har børnene adgang til bogstaver og tal i det fysiske læringsmiljø på alle stuer? | Det er der, og de arbejder aktivt med det. De oplever, at børnene er så interesseret. Der er labels med navne på børnenes billeder alle steder i husene.  |
| **Øvrige opmærksomhedspunkter** |  |
| Hvis I selv skulle nævne nogle områder, hvor I kunne blive bedre, hvor skulle det så være? | De har nogle strukturerede formiddage, men om eftermiddagen er der mere praktik, der også skal gå op, så de vil gerne have mere strukturerede eftermiddage. Fx vil de gerne kigge på læringsrummet på legepladsen om eftermiddagen, hvor pædagogerne fordeler sig på en anden måde. |
| Hvordan sikres det at information fra forvaltning og andre samarbejdspartnere videreformidles fra leder til personale? | Bruger Aula og på møder.  |
| Hvad tænker I, der skal til, hvis I skal hæve kvaliteten i institutionen? | De håber, at de fortsat kan være med i puljen ”Projekt flere pædagoger”, da de kan se, at det har været så givende for deres børn, og at det kan blive ved med at hæve kvaliteten endnu mere.  |
| Evt. opsamling på drøftelser vedr. skema 1 – fakta skemaet. | Der er et par uønskede bemærkninger i forhold til legepladssikkerhed. Har I fået dem udbedret? * Ja.

Møbler af stof. * Der talte vi om, at de kunne udskiftes med møbler, der kunne rengøres lettere, når de alligevel skulle skiftes ud. De har talt med sundhedsplejersken om det og har lagner på, der kan vaskes.

En tilføjelse fra institutionen: * De har arbejdet med tiltag i forhold til de to-sprogede børn, hvor der er købt bøger ind på flere sprog, så barnet får bogen med hjem til læsning med forældrene, inden den skal læses på dansk i institutionen. De har oplevet, at det har været så givende for børnene at være på forkant, og at der er sket en stor udvikling hos børnene.
 |
| Anbefalinger | Det anbefales, at I arbejder videre med det, som blev nævnt i forbindelse med det uanmeldte tilsyn, og som I allerede er kommet med løsningsforslag til.  |
| Henstillinger | Ingen henstillinger |
| Konklusion – hvad skal der arbejdes videre med: | I skal gøre mere af alt det, I allerede gør.Det var en fornøjelse at komme i institutionen og se, hvordan der er fokus på kerneopgaven frem for alt. Der er et indbydende læringsmiljø med glade og imødekommende børn og voksne. Der er en høj faglighed i forhold til arbejdet med børn i udsatte positioner, forældresamarbejdet, det pædagogiske grundlag og evaluering af læreplanen og pædagogernes praksis. Der er et stort fokus på pædagogernes opgave med at sikre alle børns udvikling, trivsel, læring og dannelse. Det er en institution med meget høj faglighed, som hele tiden er i udvikling. |